Държавен вестник, бр. 79, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  79
проблемите в механизма на компенсиране на 
обществения доставчик във връзка с негови 
задължения към обществото – изкупуване 
по преференциални цени на електрическата 
енергия, произведена в резултат на висо­
коефективно комбинирано производство, и 
на електрическата енергия, произведена от 
възобновяеми източници на енергия;
в) анализ на проблемите при разпределе­
нието на електрическа енергия и съотнасяне 
на тези проблеми с проблемите при преноса 
на електрическа енергия;
г) анализ на сключените от производ­
ствени централи – държавна собственост, и 
НЕК – ЕАД, основни договори за доставки 
и продажби;
д) анализ на сключените от НЕК – ЕАД, 
дългосрочни договори за изкупуване на елек­
трическа енергия, както и на договорите и 
на заемните споразумения за реализация на 
инвестиционни намерения за изграждане на 
нови енергийни обекти за производство на 
електрическа енергия;
e) анализ на подсектор „Топлоснабдява­
не“ и проблемите, свързани с кръстосаното 
субсидиране на топлинната и електрическата 
енергия;
ж) анализ на подсектор „Газоснабдяване“ 
и на инфраструктурните проекти в областта 
на преноса и транзита на природен газ на 
територията на Република България;
з) анализ на причините, довели до влоша­
ване на енергийната ефективност в България, 
и прогноза за развитието на енергопотребле­
нието до 2020 г. 
2. Анализът по т. 1 да се подготви и пред­
стави на Народното събрание в срок до три 
месеца от деня на приемане на решението. 
3. Въз основа на резултатите и оценките от 
анализа съответните компетентни държавни 
органи да извършат проверка за финансовото 
и икономическото състояние на предприятията 
от сектор „Енергетика“, като при установяване 
на нарушения да се потърси отговорност на 
съответните длъжностни лица. 
4. В срок до 9 месеца от деня на приемане 
на решението министърът на икономиката и 
енергетиката да разработи проекти на нова 
енергийна стратегия по чл. 3, ал. 2 от Закона 
за енергетиката и Национална стратегия по 
енергийна ефективност по чл. 3, ал. 2 от Закона 
за енергийната ефективност, а Министерски­
ят съвет да внесе проектите на стратегии за 
приемане в Народното събрание. 
Решението е прието от 42-то Народно съб­
рание на 4 септември 2013 г. и е подпечатано 
с официалния печат на Народното събрание.
Председател на Народното събрание: 
Михаил Миков
6849
РЕШЕНИЕ
за прекратяване на пълномощията на народен 
представител
Народното събрание на основание чл. 72, 
ал. 1, т. 1 и ал. 2 от Конституцията на Репуб­
лика България 
Р Е Ш И :
Прекратява пълномощията на Любомир 
Ангелов Петков като народен представител от 
15. многомандатен изборен район – Плевенски.
Решението е прието от 42-то Народно съб­
рание на 5 септември 2013 г. и е подпечатано 
с официалния печат на Народното събрание.
Председател на Народното събрание: 
Михаил Миков
6847
РЕШЕНИЕ
във връзка с Доклад за извършената дейност 
от Комисията за предотвратяване и устано­
вяване на конфликт на интереси през 2012 г. 
Народното събрание на основание чл. 86, 
ал. 1 от Конституцията на Република Бълга­
рия във връзка с чл. 22а, ал. 7 от Закона за 
предотвратяване и установяване на конфликт 
на интереси
Р Е Ш И :
Не приема Доклада за извършената дейност 
от Комисията за предотвратяване и устано­
вяване на конфликт на интереси през 2012 г.
Решението е прието от 42-то Народно съб­
рание на 5 септември 2013 г. и е подпечатано 
с официалния печат на Народното събрание.
Председател на Народното събрание: 
Михаил Миков
6848
РЕШЕНИЕ
за създаване на Временна анкетна комисия за 
проучване на обстоятелствата по оповестените 
факти и данни за нарушения, извършени в 
Комисията за предотвратяване и установяване 
на конфликт на интереси
Народното събрание на основание чл. 86, 
ал. 1 и чл. 79, ал. 1 и 3 от Конституцията на 
Република България и чл. 34 от Правилника 
за организацията и дейността на Народното 
събрание
Р Е Ш И :
1. Създава Временна анкетна комисия за 
проучване на обстоятелствата по оповестените 
факти и данни за нарушения, извършени в 
Комисията за предотвратяване и установяване 
на конфликт на интереси. 
2. Комисията се състои от 8 народни пред­
ставители, избрани на паритетен принцип – по 
двама от всяка парламентарна група.